Diari Oficial de la Generalitat Valenciana


Sumari del DOGV 4329, del 05-09-2002 (2002/9426)

Informació pública del programa d'actuació integrada del sector denominat unitat d'execució B-6, de Burriana.
-------------------------------------------------------------------------------------------------------------

### Dades del document

Número de DOGV
:   4329

Data del DOGV
:   05-09-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9426


Organisme emissor
:   Vinarragell, SL

Tipus de document
:   Anunci

Informació pública del programa d'actuació integrada del sector denominat unitat d'execució B-6, de Burriana. [2002/A9426]
  
A l'efecte del que disposa la Llei 6/1994, Reguladora de l'Activitat Urbanística (LRAU), faig saber a totes les possibles persones interessades o afectades:
  
Primer
  
L'entitat mercantil Vinarragell, SL, ha formulat una proposta de programa d'actuació integrada del sector denominat unitat d'execució B-6, segons el Pla General d'Ordenació Urbana de Burriana. L'esmentada proposta està integrada pels documents de memòria del programa, pla de reforma interior de millora, dossier d'acompanyament del programa, avantprojecte d'urbanització i annexos que es corresponen amb l'annex número 1, línia subterrània de mitjana tensió, l'annex número 2, centre de transformació número 1, l'annex número 3, línia subterrània de baixa tensió, i l'annex número 4, enllumenat públic, tot això a l'empara del que disposa l'article 48 de la dita llei.
  
Segon
  
Per tal d'aplicar el que disposa l'article 48.1.c, en relació amb l'article 46.3 i concordants de l'esmentada llei, pertoca sotmetre el referit programa amb tota la seua documentació que s'aporta a informació pública durant el termini de 20 dies hàbils, comptadors des de l'endemà de la publicació del present anunci en el Diari Oficial de la Generalitat Valenciana.
  
Tercer
  
Es fa constar que, durant l'esmentat termini les persones interessades i afectades en el present procediment podran formular qualssevol al·legacions que convinguen al seu dret, així com altres alternatives tècniques al programa i, si pertoca, proposicions juridicoeconòmiques, tot això en els termes i condicions de la LRAU, i amb tal fi, qualsevol persona interessada podrà consultar l'expedient a la Notaria de la senyora Mª Jesús López Tena, sítia a al ciutat de Burriana, al carrer Encarnació, número 26-A, baix, els dies hàbils en horari de 09.00 a 14.00 hores.
  
Igualment, es fa constar que qualsevol persona podrà comparéixer a l'esmentada Notaria per a obtenir una còpia de l'acta de protocol·lització del programa i documents que s'hi adjunten o sol·licitar que li siga mostrada.
  
Quart
  
La referida documentació, així com l'expedient administratiu, podran ser consultats a l'Ajuntament de Burriana, els dies hàbils en horari idèntic, on, així mateix, poden ser presentades les al·legacions que pertoquen.
  
Cinqué
  
Mitjançant el present anunci, segons el que preceptua el paràgraf segon de l'article 48, en relació amb l'article 46, paràgrafs quart i cinqué de l'esmentada llei, es fa saber a les persones interessades que durant el període de cinc dies, comptador des del venciment del termini anterior, podran presentar-se les proposicions juridicoeconòmiques de les distintes alternatives que optaren a l'adjudicació del programa, llevat que durant els 10 primers dies d'informació pública alguna persona es comprometa a presentar una alternativa tècnica substancialment distinta a la inicial; si s'esdevé així, la pròrroga es farà constar en l'expedient i s'anunciarà al tauler d'anuncis de l'Ajuntament de Burriana i es comunicarà a les persones que, per desconéixer-ho, presenten pliques prematurament.
  
Sisé
  
L'acte d'obertura de pliques s'efectuarà el següent dia hàbil a la conclusió del termini per a presentar-les.
  
Seté
  
El present anunci es publica als efectes que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú, per a les persones titulars no identificades, per a aquelles amb domicili fiscal ignorat i per a les persones titulars que no figuren en la base de dades, de la relació que emet el Centre de Gestió Cadastral. Cosa que se'ls comunica mitjançant el present avís als efectes oportuns.
  
Referència cadastral Titular Domicili
  
06277-09 OX 4290S José Soro Capella Desconegut
  
22488-67 JE 4290S José Sánchez García Desconegut